b'\n_START_ARTICLE_\nJari Jussila\n_START_PARAGRAPH_\nJari Jussila on suomalainen tietokirjailija, tietohallintojohtaja ja tietojohtamisen tutkijayliopettaja H\xc3\xa4meen ammattikorkeakoululla . H\xc3\xa4n on tutkinut sosiaalisen median k\xc3\xa4ytt\xc3\xb6\xc3\xa4 yrityksiss\xc3\xa4 ja tuo itsekin aktiivisesti esiin tutkimustaan sosiaalisessa mediassa.\n_START_SECTION_\nKoulutus ja ura\n_START_PARAGRAPH_\nJussila valmistui H\xc3\xa4meen ammattikorkeakoulusta automaatiotekniikan insin\xc3\xb6\xc3\xb6riksi vuonna 2003. Tuotantotalouden diplomi-insin\xc3\xb6\xc3\xb6riksi h\xc3\xa4n valmistui vuonna 2007 Tampereen teknillisen yliopiston Porin yksik\xc3\xb6st\xc3\xa4. Vuonna 2010 h\xc3\xa4n aloitti projektip\xc3\xa4\xc3\xa4llik\xc3\xb6n teht\xc3\xa4v\xc3\xa4t Tampereen teknillisen yliopiston Tiedonhallinnan ja logistiikan laitoksella, jossa h\xc3\xa4n alkoi my\xc3\xb6s tehd\xc3\xa4 v\xc3\xa4it\xc3\xb6skirjaansa. Jussila toimi projektip\xc3\xa4\xc3\xa4llikk\xc3\xb6n\xc3\xa4 Soita-hankkeessa, jossa kehitettiin ja pilotoitiin asiakasymm\xc3\xa4rryksen luomista sosiaalisin median keinoin.  Jussila keskittyi sosiaalisen median k\xc3\xa4ytt\xc3\xb6\xc3\xb6n B2B-yrityksiss\xc3\xa4 vuonna 2015 valmistuneessa Social Media in Business-to-Business Companies\xe2\x80\x99 Innovation -v\xc3\xa4it\xc3\xb6skirjassaan. Tutkimuksen mukaan sosiaalinen media tuo yrityksille paljon hy\xc3\xb6tyj\xc3\xa4 innovaatiotoimintaan ja se voi my\xc3\xb6s lyhent\xc3\xa4\xc3\xa4 tuotekehitykseen kuluvaa aikaa. Tutkimuksessa kehitettiin sosiaalisen asiakasoppimisen malli. _NEWLINE_Vuodesta 2016  alkaen Jussila on toiminut tietohallintojohtajana Moodmetric-yrityksess\xc3\xa4, joka on kehitt\xc3\xa4nyt stressin mittaamiseen soveltuvan sormuksen ja k\xc3\xa4nnykk\xc3\xa4sovelluksen._NEWLINE_Helmikuussa 2018 ilmestyi Jussilan, Isotaluksen ja Matikaisen toimittama Twitter viestint\xc3\xa4n\xc3\xa4 -kirja. Kyseess\xc3\xa4 on ensimm\xc3\xa4inen suomenkielinen Twitteriin keskittyv\xc3\xa4 tieteellinen kirja.'